Baetulus

In religionibus antiquis baetulusPlinius Maior XXXVII,51.135ː Sotacus et alia duo genera fecit cerauniae, nigrae rubentisque (similes eas esse securibus). ex his quae nigrae sint ac rotundae, sacras esse; urbes per illas expugnari et classes; baetulos vocari. (graece βαίτυλος) est lapis sacer cui inesse divinam quandam praesentiam  credebant homines antiqui. Plerumque hi lapides e caelo in terram praecipitati erant - quas meteorites hodie vocamus - vel saltem fulmine icti : quocirca ab hominibus colebantur. Apud Phoenices et ArabesArnobius, Adversus nationes VI,11. Henricus Lammens (1919), Le culte des bétyles et les processions religieuses chez les Arabes préislamites. Confer  lapidem nigrum in Arabia hodieque Meccae  veneratum. in primis hoc genus cultus floruit, Graecis non ignotumPausanias VII.22.4.

Exempli gratia baetulus fuit lapis niger deae CybelesArnobius VII, 49-51. Appianus, Ann.  LVI,233. a Romanis ex Asia Minore in Palatium transvectus. Item lapis dei El Gabal - quem Latini tamquam Solem Invictum interpretati sunt - ab imperatore Heliogabalo ex Emesa secum Romam advectus et post mortem eius in Syriam reportatus. Item in vetustissimo  Veneris templo Cyprensi iam apud Homerum memorato et Paphi posito cella non figuram humanam exhibebat sed metam nigram et lapideamServius, ad Aenidem I.724 ː Apud Cyprios Venus in modum umbilici, uel, ut quidam uolunt, metae colitur. Tacitus, Historiae II.3 ː simulacrum deae non effigie humana, continuus orbis latiore initio tenuem in ambitum metae modo exurgens, set ratio in obscuro. Imaginem photographicam invenies in 'Chypre, l'île où naquit la déesse de l'amour', L'Archeologue 2018/2019, 148 p.10. Etenim eius cultus e Phoenicia invectus putatur.

In veteribus linguis Semiticis idem verbum sub forma bethel invenimus, per popularem etymologiam tamquam bît îli, id est domus dei, interpretata. Ita in Bibliis Iacobus, postquam Deus in somnio ei apparuit, bethel eo ipso loco erigit lapidem in quo dormivitGenesis 28:11-22. Flavius Iosephus, Ant. Iud. I.284. Nonnulli linguarum antiquarum periti putant hoc  verbum a veteribus incolis litorum Mediterranei maris seorsum et in linguam Graecam et in linguas Semiticas transissePierre Chantraine, Dictionnaire étymologique de la langue grecque, Parisiis, 1968.. Alii bît ili veram etymologiam esse arbitrantur.
 Plura legere si cupis 
Julien Aliquot, "Au pays des Bétyles : l’excursion du philosophe Damascius à Émèse et à Héliopolis du Liban", Cahiers du Centre Gustave Glotz, 2010ː 305-328
Brian R. Doak, Phoenician Aniconism in Its Mediterranean and Ancient Near Eastern Contexts, SBL Press, 2015 Nonnullae paginae apud Guglum librorum
Jean-Marie Durand, "Le Culte des Bétyles dans la documentation cunéiforme dʾépoque Amorrite" In Représenter dieux et hommes dans le Proche-Orient ancien et dans la Bible, Lovanii, Peeters, 2019ː 15–37
Antoine Hermary, "Aniconisme et bisexualité : deux traditions de valeur différente sur l’Aphrodite de Chypre", in Image et religion, Neapoli, Publications du Centre Jean Bérard, 2008ː 41-52
Manfred Hutter, "Kultstelen und Baityloi : die Ausstrahlung eines syrischen religiösen Phänomens nach Kleinasien und Israel" In: Bernd Janowski, Klaus Koch/Gernot Wilhelm (cur.): Religionsgeschichtliche Beziehungen zwischen Kleinasien, Nordsyrien und dem Alten Testament, 1993ː 87-108
Uta Kron, "Heilige Steine", In:  Kotinos. Festschrift für Erika Simon. Moguntiae, 1992 ː 56–70.
Henri Lammens,	"Le culte des bétyles et les processions religieuses chez les Arabes préislamites", Bulletin de l'Institut français d'archéologie orientale, 1920ː 39-101
 Amélie Le Bihan, "Bétyles et plates-formes cultuelles : un aspect des pratiques religieuses en Syrie du Sud", in Territoires, architecture et matériel au Levant, 2012
François Lenormant, «Les Bétyles », Revue De L’histoire Des Religions, 1881ː 31-53
 Patricius M. Michel, Le culte des pierres à Emar à l'époque hittite, Academic Press Fribourg, 2014. ISBN 978-3-7278-1758-8
Robert Wenning, "The Betyls of Petra". Bulletin of the American Schools of Oriental Research. 2001: 79–85.
Hederich, Benjamin: "Baetulus"- apud: Gründliches mythologisches Lexikon, Lipsiae 1770, col. 522-523
Ἀργοὶ λίθοι in Paulys Real-Enzyklopädie der classischen Altertumswissenschaft

 Notae 

 Nexus externus 
Vicimedia communia plura habent ad baetulos spectantia
Categoria:Religiones
Categoria:Religio Romana